ОШ „ МЛАДОСТ „

БРОЈ: 657/2

ДАТУМ: 27.11.2019. године

В Р Ш А Ц

 На основу члана 4. Одлуке о изменама и допунама Правилника о дисциплинској и материјалној одговорности ученика ОШ „ Младост „ у Вршцу број: 641/6 од 19.11.2019. године, секретар установе, Гордана Дамњановић, израђује:

* **Пречишћен текст –**

**ПРАВИЛНИКА**

 **О ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА**

**ОШ „ МЛАДОСТ „ ВРШАЦ**

( број: 360/8 од дана 02.07.2018. године, број: 692/4 од 20.12.2018. године и број: 641/6 од 19.11.2019. године)

**Члан 1.**

 Овим правилником регулишу се обавезе и одговорност ученика, дисциплинска одговорност ученика, врсте повреда обавеза и повреда забрана ученика и дисциплинске мере, поступак утврђивања дисциплинске одговорности ученика и изрицање васпитних и васпитно – дисциплинских мера и поступак утврђивања материјалне одговорности ученика ОШ „ Младост „ у Вршцу ( у даљем тексту: **Школа** ).

**ОБАВЕЗЕ УЧЕНИКА**

**Члан 2.**

У остваривању својих права ученик не сме да угрожава друге у остваривању њихових права.

 Обавезе ученика утврђене су Законом и Статутом школе, тако да ученици има обавезу да:

1) редовно похађају наставу и извршавају школске обавезе;

2) поштују школска правила, одлуке директора и органа Школе – у просто­ријама Школе и школском дворишту, на другом месту на којем се изводи образовно-васпитни рад, као и на путу од куће до Школе;

3) да поштују забране дискриминације, насиља, злостављања и занемаривања, страначког организовања и деловања и забрану понашања којим се вређа углед, част или достојанство;

4)раде на усвајању знања, вештина и вредносних ставова прописаних школским програмом, прате сопствени напредак и извештавају о томе наставнике и родитеље, односно друге законске заступнике;

5)у поступку оцењивања покажу своје стварно знање без коришћења разних облика преписивања и других недозвољених облика помоћи;

6)не ометају извођење наставе нити других облика образовно-васпитног рада и не напуштају час нити друге облике образовно-васпитног рада без претходног одобрења наставника или другог лица које изводи одређену активност;

7) поштују личност других ученика, наставника и осталих запослених у Школи;

8) чувају имовину Школе и чистоћу и естетски изглед школских просторија;

9)старају се о очувању животне средине и понашају се у складу са правилима еколошке етике.

Сви ученици су дужни да поштују правила понашања које Школа прописује.

**ДИСЦИПЛИНСКА ОДГОВОРНОСТ УЧЕНИКА**

**Опште одредбе**

**Члан 3.**

Са учеником који врши повреду правила понашања или се не придржава одлука директора и других органа Школе, неоправдано изостане са наставе пет часова, односно који својим понашањем угрожава друге у остваривању њихових права, Школа је дужна да, уз учешће родитеља, односно другог законског заступника ученика, **појача васпитни рад активностима:** у оквиру одељењске заједнице, стручним радом одељењског старешине, педагога, психолога, посебних тимова, а када је то неопходно да сарађује са одговарајућим установама социјалне, односно здравствене заштите са циљем дефинисања и пружања подршке ученику у вези са променом његовог понашања.

Када постоје услови за појачаним васпитним радом из става 1. овог члана, одељенски старешина или друго лице које има сазнање о понашању ученика из става 1, овог члана, подноси захтев директору школе за појачаним васпитним радом на **обрасцу бр. 1.** који је саставни део овог Правилника.

На основу захтева из става 2. овог члана директор Школе доноси решење којим утврђује лица односно тимове који ће обављати појачан васпитни рад на основу уочених проблема у понашању ученика.

Решење из става 3. овог члана се доноси на **обрасцу бр. 2** који је саставни део овог Правилника.

Лица односно тимови из става 3. овог члана су у обавези да сачине План рада са ученицима у процесу појачаног васпитног рада **на обрасцу бр.3.** који је саставни део овог Правилника.

План рада из става 5. овог члана се доноси на основу утврђених проблема на којима ће се радити са учеником, дефинисањем снага, односно ресурса и механизама који се мобилишу у савладавању уочених проблема, постављањем општих и посебних циљева и дефинисањем активности и задатака који се предузимају ради остваривања циљева, као и време њихове реализације.

Лица односно тимови из става 3. овог члана су у обавези да доставе директору Школе, односно стручној служби извештај о појачаном васпитном раду у року од 30 дана од покретања појачаног васпитног рада.

**Члан 4.**

 Ученик може да одговара само за повреду обавезе ученика која је у време извршења била прописана Законом, Статутом школе и овим правилником или за повреду забране која је у време извршења била прописана Законом.

 За повреду обавезе или забране ученику се изриче васпитна или васпитно-дисциплинска мера у складу са Законом, Статутом и овим Правилником**.**

Када малолетан ученик изврши повреду обавезе или забране, Школа одмах, а најкасније наредног радног дана, обавештава родитеља, односно другог законског заступника и укључује га у одговарајући поступак.

**Лакше повреде обавеза ученика и васпитне мере**

**Члан 5.**

 **Лакше повреде обавеза ученика** утврђене су Статутом и овим Правилником, према којем се под лакшом повредом обавеза ученика сматра:

1)неоправдано закашњавање на наставу или друге облике образовно-васпитног рада;

2)напуштање часа или другог облика образовно-васпитног рада, без одобрења наставника или стручногсарадника,

3)неоправдано изостајање са наставе и других облика образовно-васпитног рада до 25 часова у току школске године;

4)недолично понашање ( грубо, агресивно, непристојно, непримерено ) према другим ученицима, запосленима у Школи или трећим лицима у просторијама Школе или школском дворишту, или за време извођења образовно-васпитног рада који се изводи ван њих;

5)ометање извођења наставе или других облика образовно-васпитног рада у свом или другом одељењу;

6) ометање извођења наставе и других облика образовно-васпитног рада, уношењем и коришћењем мобилног телефона, електронског уређаја и других техничких средстава и средстава комуникације погодних за ремећење рада;

7) изазивање нереда мањих размера ( чарке, ситне расправе и сл..) у просторијама школе и школском дворишту;

8) неблаговремено правдање изостанака;

9) нарушавање естетског изгледа просторија Школе и/или школскогдворишта ( шарање по клупама и зидовима, урезивање по истим, уништавање дрвећа, травњака и цвећа у школском дворишту итд... );

10) непоштовање одлука директора, наставника и других надлежних органа;

11) необавештавање родитеља о резултатима свог учења и владања и непреношење порука одељенског старешине, стручних сарадника и других наставника;

12) непоштовање прописаних правила понашања у школи;

13) оштећење школске зграде, просторија, инвентара, инсталација и друге имовине Школе, друге установе, организације, привредног друштва, предузетника, ученика или запослених у школи;

1. долази у школу и на друга места на којима школа спроводи и организује образовно васпитни процес, неприкладно одевен за наменске активности;
2. не брине о личној хигијени и уредности или хигијени школских и других просторија у којима се врши образовно – васпитни процес;
3. злоупотреби лекарско уверење или оправдање;
4. непоседовање опреме и прибора предвиђеног за час;
5. у својству дежурног ученика у одељењу не припреми учионицу за следећи час или не обавести наставника о одсутним ученицима, не чува предмете, књиге и прибор осталих ученика или имовину школе или не обавести наставника на почетку часа о оштећењу или нестанку имовине ученика или школе, допусти неовлашћени улазак трећих лица у учионицу, или не обавести дежурног наставника о томе, или ако самовољно напусти дежурство или не извршава обавезе које има као дежурни ученик;
6. улази у зборницу и друге службене просторије без позива и одобрења;
7. задржава се у ходницима школе за време часа;
8. одбије да примени мере заштите и безбедности ученика у школи, на пракси, односно практичној настави, на екскурзији, организованој настави или ваннаставним активностима ван школе и
9. повреда других обавеза ученика које се не смтрају тежом повредом.

**Члан 6.**

За **лакшу повреду обавезе** ученику, на основу изјашњавања наставника који остварују наставу у одељењу ученика, могу се изрећи следеће **васпитне мере:**

1. опомена,
2. укор одељенског старешине или
3. укор одељенског већа.

Васпитне мере се изричу ученику без вођења васпит­но-дисциплинског поступка, у школској години у којој је учињена повреда обавезе.

Опомену и укор одељенског старешине изриче **одељенски старешина**, а укор одељенског већа-**одељенско веће.**

Васпитна мера може да се изрекне ученику ако је школа претходно предузела активности из члана 3. овог Правилника.

Ако школа није предузела неопходне активности из члана 3. овог Правилника, предузеће их пре изрицања мере.

Васпитна мера примењује се само на ученике појединце.

 За учињену лакшу повреду обавеза ученика се може изрећи само једна васпитна мера.

**Члан 7.**

**Опомена одељенског старешине** као васпитна мера изриче се за лакшу повреду обавеза ученика, као и за лакшу повреду обавеза ученика због неоправданог изостајања са часова наставе и других облика образовно-васпитног рада **од 5 до 11 часова** у току школске године.

Опомена се изриче у писаном облику.

Писмена опомена се уноси у ђачку књижицу уколико ученик не поправи понашање на тромесечју, полугодишту, односно на крају школске године.

**Члан 8.**

**Укор одељенског старешине** као васпитна мера изриче се за лакшу повреду обавеза ученика, у случају када је већ изречена мера опомена одељенског старешине, а та мера није имала васпитног утицаја на поправљање понашања ученика, као и за лакшу повреду обавеза ученика: неоправдано изостајање са часова наставе и других облика образовно-васпитног рада **од 12 до 18 часова** у току школске године.

Укор одељенског старешине изриче се у писаном облику **и уноси се у ђачку књижицу.**

**Члан 9.**

**Укор одељенског већа** као васпитна мера изриче се за лакшу повреду обавеза ученика у случају када је већ изречена опомена или укор одељенског старешине, а те мере нису имале васпитног утицаја на поправљање понашања ученика, као и за лакшу повреду обавеза ученика: неоправдано изостајање са часова наставе и других облика образовно-васпитног рада**од 19 до 25 часова** у току школске године.

Укор одељенског већа изриче се у писаном облику **и уноси се у ђачку књижицу**.

**Теже повреде обавеза ученика и васпитно-дисциплинске мере**

**Члан 10.**

**Теже повреде обавеза ученика**утврђене су Законом, према којем се под тежом повредом обавеза ученика сматра:

1) уништење, оштећење, скривање, изношење, преправка или дописивање података у евиденцији коју води школа или друга организација, односно орган;

2) преправка или дописивање података у јавној исправи коју издаје школа или орган, односно исправи коју изда друга организација;

3) уништење или крађа имовине школе, привредног друштва, предузетника, ученика или запосленог;

4) поседовање, подстрекавање, помагање, давање другом ученику и употреба алкохола, дувана, наркотичког средства или психоактивне супстанце;

5) уношење у школу или другу организацију оружја, пиротехничког средства или другог предмета којим може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере из члана 3. став 1. овог Правилника ради корекције понашања ученика.

За повреде из става 3. тач. 8) и 9) овог члана обавезна је поступност у изрицању мера.

За тежу повреду обавезе ученик одговара ако је у време извршења била прописана Законом.

**Члан 11.**

За **тежу повреду обавезе** ученику се изричу следеће васпитно – дисциплинске мере**:**

1. укор директора и
2. укор наставничког већа

За теже повреде обавезе ученика васпитно-дисциплинска мера се изриче након спроведеног васпитно-дисциплинског поступка и утврђене одговорности, у школској години у којој је учињена тежа повреда обавезе.

Васпитно-дисциплинска мера може да се изрекне ученику ако је школа претходно предузела активности из члана 3. овог Правилника.

Ако школа није предузела неопходне активности из члана 3. овог Правилника, предузеће их пре изрицања мере.

Када предузете претходне активности доведу до позитивне промене у понашању ученика поступак се обуставља.

Васпитно-дисциплинска мера примењује се само на ученике појединце.

 За учињену тежу повреду обавеза, ученику се може изрећи само једна васпитно-дисциплинска мера.

 Васпитно-дисциплинска мера изречена за тежу повреду обавеза ученика **уписује се у ђачку књижицу.**

**Члан 12.**

**Укор директора** се изриче за тежу повреду обавеза ученика утврђену Законом.

**Члан 13.**

**Укор наставничког већа** изриче се ученицима за тежу повреду и поновљену тежу повреду ученика утврђену Законом, у случају када је већ изречена васпитно-дисциплинска мера укор директора, а та мера није имала васпитног утицаја на поправљање понашања ученика.

**Повреде забране ученика и васпитно-дисциплинске мере**

**Члан 14.**

**Забране з**а чију повреду одговара ученик су:

**1)** забрана дискриминације,

**2)** забрана насиља, злостављања и занемаривања,

**3)** забрана понашања којим се вређа углед, част или достојанство.

Шта се сматра под забранама из став 1. тачке 1)-3) овог члана прописано је у члановима 110-112. Закона.

Ученик одговара за повреду забране, ако је забрана у време када је повреда учињена била прописана Законом.

Поступање у Школи као одговор на насиље и злостављање спроводи се према Протоколу поступања у установи у одговору на насиље, злостављање и занемаривање, који утврђује садржај и начине спровођења превентивних и интервентних активности, услове и начине за процену ризика, начине заштите од насиља, злостављања и занемаривања, а који доноси Министар просвете.

**Члан 15.**

За учињену **повреду забране** ученику се може изрећи васпитно-дисциплинска мера:

1. укор директора или укор наставничког већа;
2. премештај ученика од петог до осмог разреда у другу основну школу на основу одлуке наставничког већа, уз сагласност школе у коју прелази, а уз обавештавање родитеља односно другог законског заступника.

Васпитно-дисциплинска мера због повреде забране изриче се ученику по спроведеном васпитно-дисциплинском поступку и утврђивању његове одговорности.

Васпитно-дисциплинкса мера изриче се у школској години у којој је учињена повреда забране ученика.

Васпитно-дисциплинска мера може да се изрекне ученику ако је школа претходно предузела активности из члана 3. овог Правилника.

Ако школа није предузела неопходне активности из члана 3. овог Правилника, предузеће их пре изрицања мере.

Када предузете претходне активности доведу до позитивне промене у понашању ученика поступак се обуставља, изузев када је ученик учинио повреду забране којом је озбиљно угрожен интегритет другог лица.

Васпитно-дисциплинска мера примењује се само на ученике појединце.

За учињену повреду забране, ученику се може изрећи само једна васпитно-дисциплинска мера.

Васпитно-дисциплинска мера изречена за повреду забране ученика **уписује се у ђачку књижицу.**

**Друштвено-користан, односно хуманитарни рад**

**Члан 16.**

Школа, упоредо са изрицањем васпитне, односно васпитно-дисциплинске мере из члана 6. став 1, члана 11. став 1. и члана 15. став 1. овог Правилника, одређује ученику и обавезу обављања друштвено-корисног, односно хуманитарног рада, који се одвија у просторијама школе или ван просторија школе под надзором наставника, односно стручног сарадника.

Друштвено-користан, односно хуманитарни рад из става 1. овог члана, школа одређује ученику у складу са тежином учињене повреде, водећи рачуна о психофизичкој и здравственој способности, узрасту и достојанству ученика, о чему је дужна да одмах обавести родитеља, односно другог законског заступника**.**

Ближи услови о начину, садржају, дужини, месту и времену обављања и другим питањима од значаја за обављање друштвено-корисног, односно хуманитарног рада из става 1. овог члана прописани су **Правилником о обављању друштвено-корисног, односно хумантираног рада ( „ Сл. гласник РС „ бр. 68/2018 ).**

**ВАСПИТНО-ДИСЦИПЛИНСКИ ПОСТУПАК**

**Члан 17.**

За теже повреде обавеза ученика и за повреде забране које су прописане Законом, школа мора да води васпитно -дисциплински поступак, о којем обавештава родитеља, односно другог законског заступника ученика.

Директор, по сопственој иницијативи или на захтев лица из члана 19. овог Правилника, за учињену тежу повреду обавезе ученика закључком покреће васпитно-дисциплински поступак најкасније у року од осам дана од дана сазнања, а за учињену повреду забране из чл.110-112. Закона закључком повреће поступак одмах, а најкасније у року од два дана од сазнања, о чему одмах, а најаксније наредног радног дана обавештава родитеља, односно другог законског заступника.

Директор води поступак и окончава га решењем.

У васпитно-дисциплинском поступку ученик, уз присуство родитеља, односно другог законског заступника, као и сви остали учесници и сведоци морају бити саслушани и дати писану изјаву.

Васпитно-дисциплински поступак окончава се, након вођења појачаног васпитног рада са учеником, доношењем решења у року од 30 дана од дана покретања.

Пре доношења решења морају се утврдити све чињенице које су од значаја за одлучивање.

 Уколико се за тежу повреду обавезе ученика или повреду забране предлаже васпитно-дисциплинска мера укор наставничког већа, директор ће по спровођењу дисциплинског поступка заказати седницу наставничког већа ради доношења одлуке.

Уколико се за повреду забране предлаже васпитно-дисциплинска мера из члана 15. став 1. тачка 2. овог Правилника, директор ће по спровођењу васпитно-дисциплинског поступка заказати седницу наставничког већа ради доношења одлуке.

Уколико се у току трајања васпитно-дисциплинског поступка ученик испише из школе, школа је у обавези да у исписницу унесе напомену да је против наведеног ученика покренут васпитно-дисциплински поступак.

**Члан 18.**

 **Закључак о покретању васпитно-дисциплинског поступка** садржи податке о ученику, опис теже повреде обавезе ученика или повреде забране, време, место и начин извршења повреде и одговарајуће доказе.

Одлука из става 1. овог члана доставља се ученику, односно његовом родитељу, односно другом законском заступнику, одељенском старешини, стручном сараднику, односно одговарајућем стручном тиму.

Васпитно-дисциплински поступак против ученика је хитан.

На вођење васпитно-дисциплинског поступка, на све што није регулисано овим Правилником, примењују се правила општег управног поступка.

**Члан 19.**

**Захтев за покретање васпитно-дисциплинског поступка** за учињену тежу повреду обавезе ученика или повреду забране могу поднети одељенски старешина ученика, други наставник и стручни сарадник Школе, уколико постоји основана сумња да је учињена тежа повреда обавеза ученика или повреда забране,заједно са предлогом да се ученику изрекне васпитно-дисциплинска мера уколико се утврди да је учинио тежу повреду обавезе ученика или повреду забране.

**Иницијативу** директору, одељенском старешини, другом наставнику или стручном сараднику Школе за покретање поступка за утврђивање одговорности ученика могу дати и ученик, родитељ или други законски заступник и свако друго лице које за то има правни интерес.

Захтев за покретање васпитно-дисциплинског поступка подноси се у писменом облику и мора да садржи:

- име и презиме ученика против којег треба да се покрене поступак, одељење и разред;

- повреду обавезе или забране ученика са описом времена, место и начин извршења повреде обавезе или забране ученика и

- назначење члана Закона, Статута, односно овог Правилника, којим је утврђено да учињено дело представља тежу повреду обавеза ученика или повреду забране;

- докази који се предлажу ради утврђивања оговорности ученика ( исправе, сведоци, вештаци и др. докази) и

- други наводи.

 Захтев се доставља директору, који је дужан да одлучи о његовој основаности најкасније у роковима наведеним у члану 17. овог Правилника.

**Члан 20.**

Директор писменим путем позива родитеља, односно старатеља ученика да заједно са учеником одређеног дана, у одређено време, дође на одређено место у школи, ради саслушања.

 Позив из става 2. овог члана доставља се препорученом поштом са повратницом или преко запослених у Школи који обављају курирске послове, најкасније три дана пре дана одређеног за саслушање ученика.

 Уколико се на позив не одазове ученик против којег се води поступак односно његов родитељ или други законски заступник, а није утврђено да им је позив уредно достављен, директор одлаже усмену расправу.

Приликом одлагања расправе, ако је могуће, одређује се дан и час када ће се расправа наставити.

Уколико уредно позван ученик и/или његов родитељ односно други законски заступник не приступи усменој расправи, а свој изостанак благовремено не оправда, расправа се може одржати и без њих.

 Уколико се родитељ, односно други законски заступник ученика, који је уредно обавештен, не одазове да присуствује васпитно-дисциплинском поступку, директор школе поставља одмах, а најкасније наредног радног дана психолога, односно педагога установе да у овом поступку заступа интересе ученика, о чему одмах обавештава центар за социјални рад.

 Уз позив за саслушање, родитељу, односно другом законском заступнику ученика доставља се и закључак о покретању васпитно-дисциплинског поступка.

 На расправу се позивају када је потребно сведоци, вештаци и др.учесници.

 Уколико се као сведоци у поступку појављују ученици, на расправу се позивају и њихови родитељи, односно други законски заступници.

 У васпитно-дисциплинском поступку обавезно је присуство стручног сарадника школе и одељенског старешине ученика.

**Члан 21.**

Расправа почиње читањем закључка о покретању васпитно—дисциплинског поступка због основане сумње да је извршена повреда обавезе ученика или повреда забране.

После читања закључка позива се ученик против кога се води поступак да се изјасни о наводима из захтева и да изнесе своју одбрану.

После изјаве ученика приступа се извођењу доказа ради утврђивања чињеница.

**Члан 22.**

О току васпитно-дисциплинког поступка, односно усменој расправи води се записник који треба да садржи:

- датум, време и место сачињавања записника;

- име и презиме ученика, одељење и разред;

- кратак опис повреде ученика;

- кратко формулисана питања и сажете одговоре на њих.

 Записник по правилу води секретар школе, а у његовом одсуству одељенски старешина или стручни сарадник.

Записник потписују директор, родитељ, односно други законски заступник ученика ученика, ученик и записничар, као и сведоци, вештаци или други учесници у поступку који су давали изјаве.

Поред саслушања ученика директор може, по потреби, да прикупи и друге доказе уколико исти доприносе потпунијем утврђивању чињеница, односно околности под којима је повреда учињена.

Директор ће по потреби саслушати и родитеља ученика.

**Члан 23.**

У поступку утврђивања дисциплинске одговорности ученика за тежу повреду обавезе ученика, односно повреду забране, обавезно се прибавља писмено мишљење психолога, односно педагога о личности ученика.

**Члан 24.**

Васпитно-дисциплински поступак се окончава решењем.

Решење о изрицању васпитно-дисциплинске мере због теже повреде обавеза ученика или повреде забране мора да садржи: увод, диспозитив ( изреку ), образложење, поуку о правном средству, назив органа са бројем и датумом решења и потпис и печат надлежног органа.

 Решење о изрицању васпитно-дисциплинске мере потписује директор школе.

 Одлука Наставничког већа о васпитно-дисциплинској мери из члана 15. став 1. тачка 2. овог Правилника, доноси се већином гласова укупног броја чланова тог већа.

**Члан 25.**

Решење из члана 24. овог Правилника доставља се ученику и родитељу, односно другом законском заступнику ученика у писменој форми, одмах, а најкасније наредног радног дана.

**Члан 26.**

Приликом доношења одлуке о изрицању васпитне, односно васпитно-дисциплинске мере, надлежни орган имаће у виду:

- тежину учињене повреде и њене последице;

- степен одговорности ученика;

- околности под којима је повреда учињена;

- раније понашање ученика;

- понашање после учињене повреде обавезе;

- узраст ученика;

- да ли су раније са учеником предузимане активнсти појачаног васпитног рада, односно да ли је имао изречене васпитне, односно васпитно-дисциплинске мере;

- и друге олакшавајуће и отежавајуће околности.

Ако је ученик извршио више повреда обавеза или повреда забране, изриче се само једна васпитна односно васпитно-дисциплинска мера за све учињене повреде.

**Члан 27.**

Васпитна и васпитно-дисциплинска мера имају васпитни карактер.

Циљ васпитне и васпитно-дисциплинске мере је да се утиче на ученика како би своје понашање довео у склад са правилима школског живота и рада.

Васпитна и васпитно-дисциплинска мера се изриче у школској години у којој је повреда учињена.

**Члан 28.**

Васпитне и васпитно – дисциплинске мере изричу се по правилу поступно.

 Одељенски старешина дужан је да води рачуна о поступности у изрицању васпитних, односно васпитно – дисциплинских мера.

**СМАЊЕЊЕ ОЦЕНЕ ИЗ ВЛАДАЊА**

**Члан 29.**

Оцена из владања се смањује због изречене васпитно-дисциплинске мере, а може да се смањи због понашања за које је изречена васпитна мера.

Ученицима се према васпитним и васпитно-дисциплинским мерама описно утврђује оцена из владања и то:

* због изречене васпитне мере укор одељенског старешине, ученику може да се смањи оцена из владања на врло добро (4);
* за изречену васпитну меру укор одељенског већа, ученику може да се смањи оцена из владања на добро (3);
* за изречену васпитно-дисциплинску меру укор директора оцена из владања се ученику смањује на задовољавајуће (2);
* за васпитно-дисциплинску меру укор наставничког већа и премештај ученика ( од петог до осмог разреда ) у другу основну школу, оцена из владања ученику се смањује на незадовољавајуће (1).

Владање ученика у току полугодишта може да се оцени само описно, тако да и смањена оцена из владања због изречене васпитне, односно васпитно-дисициплнке мере мора да буде описна.

**Члан 30.**

Владање ученика шестог, седмог и осмог разреда оцењује се описно у току полугодишта, а бројчано на крају првог и другог полугодишта и утиче на општи успех.

Закључну оцену из владања утврђује одељенско веће на предлог одељенског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и њихових ефеката.

 Оцена из владања поправља се када дође до позитивне промене у понашању ученика**.**

**Ш ПРАВНА ЗАШТИТА УЧЕНИКА**

**Члан 31.**

На изречену васпитно – дисциплинску меру за извршену тежу повреду обавезе ученика или за повреду забране, ученик, његов родитељ, односно други законски заступник има право да поднесе жалбу школском одбору у року од осам дана од дана достављања решења о утврђеној одговорности и изреченој мери.

 Школскио дбор решава по жалби у року од 15 дана од дана достављања.

Жалба на изречену васпитно – дисциплинску меру одлаже извршење решења.

**Члан 32.**

 Решавајући по жалби, школски одбор може да одбаци жалбу ако је недопуштена, тј. неблаговремена или изјављена од неовлашћеног лица.

 Ако жалбу не одбаци, школски одбор може да одбије жалбу као неосновану или да је усвоји.

Уколико школски одбор нађе да је жалба основана може да поништи решење у целини или делимично или да га измени.

**ЕВИДЕНЦИЈА О ИЗРЕЧЕНИМ ВАСПИТНИМ И ВАСПИТНО-ДИСЦИПЛИНСКИМ МЕРАМА**

**Члан 33.**

 О изреченим васпитним и васпитно-дисциплинским мерама одељенски старешина води евиденцију у одговарајућој педагошкој документацији у коју уноси:

- име и презиме ученика;

- врсту повреде обавезе ученика;

- врсту изречене мере;

- датум изрицања мере;

**Члан 33а.**

 О току спровођења активности друштвено-корисног, односно хумантираног рада евиденцију води одељенски старешина ученика.

 Евиденција из става 1. овог члана поред података које садржи евиденција о изреченим васпитним и васпитно-дисциплинским мерама из члана 33. овог Правилника, садржи и:

* опис активности друштвено-корисног, односно хуманитарног рада која је одређена уз изречену васпитну или васпитно-дисциплинску меру и
* трајање активности односно учесталост и временски период/динамика;

По завршетку обављања друштвено-корисног, односно хуманитарног рада, одељенски старешина је дужан да у року од 8 ( осам ) дана поднесе у писменој форми извештај о ефектима друштвено-корисног односно хумантирног рада и то:

* одељенском већу- за активности одређене уз изречене васпитне мере опомена, укор одељенског старешине и укор одељенског већа;
* директору- за активности одређене уз изречену васпитно-дисциплинску меру укор директора и
* наставничком већу- за активности одређене уз изречену васпитно-дисицплинску меру укор наставничког већа.

Уколико у праћењу остваривања друштвено-корисног односно хуманитарног рада поред одељенског старешине учествује и наставник односно стручни сарадник, у изради извештаја из става 3. овог члана учествују и та лица.

**МАТЕРИЈАЛНА ОДГОВОРНОСТ УЧЕНИКА**

1. **Опште одредбе**

**Члан 34.**

 Ученик, родитељ, односно други законски заступник одговара за материјалну штету коју ученик нанесе Школи, намерно или из крајње непажње, у складу са законом.

1. **Поступак утврђивања материјалне одговорности**

**Члан 35.**

 На основу поднете пријаве о проузрокованој штети или на основу личног сазнања, директор Школе покреће поступак за утврђивање штете и одговорности ученика за проузроковану штету.

**Члан 36.**

 Постојање штете, висину, околности под којима је настала, ко је штету проузроковао и како је надокнађује утврђује посебна трочлана комисија коју образује директор Школе.

 Комисија је дужна да о утврђеном стању сачини записник.

**Члан 37.**

 Ако штету проузрокује више ученика, сваки ученик је посебно одговоран за део штете, ако се докаже да је штету проузроковао намерно или из крајње непажње.

 Када се не може утврдити удео сваког ученика у проузроковању штете, сматра се да су сви ученици који су штету проузроковали намерно или из крајње непажње подједнако одговорни и штету надокнађују у једнаким деловима.

 За штету одговара и ученик који је помагао или подстрекавао.

**Члан 38.**

 Висина штете утврђује се на основу ценовника и књиговодствене вредности оштећене ствари, а ако то није могуће комисија процењује штету уз помоћ стручњака.

**Члан 39.**

 Директор, на основу записника комисије, доноси решење о висини штете, одговорности за штету и обавезу ученика, његовог родитеља, односно другог законског заступника да штету надокнади у одређеном року.

**ЗАВРШНЕ ОДРЕДБЕ**

**Члан 40.**

 Овај правилник ступа на снагу осмог дана од дана објављивања на огласној табли Школе.

**Члан 41.**

Стпањем на снагу овог Правилника престаје да важи Правилник о дисциплинској и материјалној одговорности ученика ОШ „ Младост „ у Вршцу број:49/5 донет дана: 31. 01.2014. године.

 **ПРЕДСЕДНИК ШО**

 **Данило Мајсторовић с. р.**

Правилник је донет дана 02.07.2018. године и заведен под деловодним бројем: 360/8

Објављен на огласној табли Школе дана 02.07.2018. године

Ступио на снагу дана **10.07.2018. године.**

Одлука о допуни Правилника донета је 20.12.2018. године, заведена под бројем: 692/4, објављена на огласној табли 21.12.2018. године и ступила на снагу **29.12.2018. године.**

Одлука о изменама и допунама Правилника донета је 19.11.2019. године, заведена под бројем: 641/6, објављена на огласној табли 19.11.2019. године и ступила на снагу **27.11.2019. године.**

**Секретар Школе:**

\_\_\_\_\_\_\_\_\_\_\_\_\_\_\_\_\_\_\_\_\_

 Гордана Дамњановић

**Образац бр.1**

На основу члана 83. став 1. Закона о основама система образовања и васпитања („Сл.гласник РС“ 88/2017 и 27/2018-др.закон) и члана 3. Правилника о дисциплинској и материјалној одговорности ученика бр.\_\_\_\_\_\_ од \_\_.07.2018.године, подносим:

ЗАХТЕВ ДИРЕКТОРУ ШКОЛЕ

**ЗА ПОЈАЧАНИМ ВАСПИТНИМ РАДОМ**

Име и презиме ученика**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Разред и одељење: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уочени проблем:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Датум:

 Подносилац захтева:

 одељ.старешина

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ОШ „ МЛАДОСТ „ **Образац бр.2**

БРОЈ:\_\_\_\_\_\_\_\_\_\_\_\_

ДАТУМ:\_\_\_\_\_\_\_\_\_\_\_ године

В Р Ш А Ц

На основу члана 83. став 1. Закона о основама система основног образовања и васпитања („Сл.гласник РС“ 88/2017 и 27/2018-др.закон) и члана 3. Правилника о дисциплинској и материјалној одговорности ученика број:\_\_\_\_\_\_\_ од \_\_.07.2018. године, доносим:

РЕШЕЊЕ

**О ПОЈАЧАНОМ ВАСПИТНОМ РАДУ**

**Име и презиме ученика:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Разред и одељење**: \_\_\_\_\_\_\_\_\_

**Појачан васпитни рад обављаће:**

* Одељењски старешина
* Педагог
* Психолог
* Тим:

 Руковидилац: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Чланови: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Социјалне установе
* Здравствене установе

**Напомена:**

Извештај о појачаном васпитном раду доставити у року од 30 дана, директору школе и стручној служби.

 **Датум:** **Директор школе:**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Образац бр.3

ПЛАН РАДА

**СА УЧЕНИЦИМА У ПРОЦЕСУ ПОЈАЧАНОГ ВАСПИТНОГ РАДА**

1. **Проблеми** на којима ће се радити: (Идентификовати приоритетне проблеме са потребама детета и могућностима школе и осталих служби)
	* **понашање**
	* **учење**
	* **однос са вршњацима**
	* **однос према наставници**
	* **редовност похађање наставе**
	* **сметње и тешкоће у развоју**
	* **породични проблеми**
	* **остали проблеми**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Снаге:** Фокусирати се и излистати све ресурсе и механизме за савладавање проблема ученика који могу да се мобилишу за решавање идентификованих проблема (личност детета, наставници, вршњаци, родитељи, окружење, стручњаци...)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Општи циљ** (промена коју желимо да постигнемо).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IV) Посебни циљеви** (уже дефинишу промене које желимо да постигнемо).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Активности и задаци** (појединачне акције које се предузимају да би се постигли посебни циљеви; примерени потребама и могућностима и подељени међу учесницима на основу увида ко ће на најбољи начин испунити посебан задатак).

**Чланови тима:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Датум:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Носиоци**  | **Планиране активности и задаци** | **Време реализације** | **Датум****реализоване активности** |
| **Одељењски старешина****\_\_\_\_\_\_\_\_\_** |  |  |  |
|  |  |  |
|  |  |  |
| **Наставник** |  |  |  |
|  |  |  |
|  |  |  |
|  **Педагог**  |  |  |  |
|  |  |  |
|  |  |  |
| **Психолог** |  |  |  |
|  |  |  |
|  |  |  |
|  **Родитељ** |  |  |  |
|  |  |  |
|  |  |  |

**Евалуација тима:** 1.\_\_\_\_\_\_\_\_\_\_\_\_\_\_\_\_\_\_\_\_\_\_

 2. \_\_\_\_\_\_\_\_\_\_\_\_\_\_\_\_\_\_\_\_\_\_

 3. \_\_\_\_\_\_\_\_\_\_\_\_\_\_\_\_\_\_\_\_\_\_ ( датум) \_\_\_\_\_\_\_\_\_\_\_\_\_